Panutup Ing jaman samangke rupinipun bab karepotan (kesibukan) dados alasan ingkang utami tumrap para tiyang ingkang nampik timbalanipun Gusti kangge ndherek lelados. Kados-kados kerepotan punika dados prioritas. Tiyang-tiyang kalawau sami kesupen bilih Gusti tamtu paring kesagedan dhateng saben tiyang ingkang sampun kapilih. Kesagedan punika tamtunipun ingkang badhe paring wangsulan dhateng punapa ingkang dados kabetahan anggenipun ndherek lelados ing pakaryanipun Allah. Nalika Allah ngersakaken supados kita ndherek lelados ing pakaryanIpun, estunipun kita sampun kapilih. Tegesipun, kita tamtu kasagedaken kangge nglampahi. Kenging punapa lajeng kita was sumelang menawi badhe boten saged nglampahi? Kados dene para tukang njala iwak ingkang kaparingan pangertosan enggal kangge dados tukang njala wong tamtunipun ugi rumaos boten saged menawi kedah mucal, lsp. Ananging nyatanipun tiyang-tiyang kalawau kasagedaken, kepara wusananipun dados para rasul ingkang ngedab-edabi anggenipun martosaken Injil. Pramila, boten sisah was sumelang. Mugi katampi kemawon timbalan punika. Inggih punika prioritas kita samangke, awit dereng tamtu kita